Document ID: 31994R2587

KOMISSION ASETUS (EY) N:o 2587/94,
annettu 25 päivänä lokakuuta 1994,
neuvoston asetuksen (ETY) N:o 822/87 39 artiklassa säädetyn pakollisen tislauksen soveltamista koskevista yksityiskohtaisista säännöistä annetun asetuksen (ETY) N:o 441/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopmuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja ertyisesti sen 39 artiklan 9 kohdan,
sekä katsoo, että
olisi varmistettava, etteivät eri tuotantoalueilta peräisin olevien viinituotteiden kuljetukset mahdollista tislausvelvollisuuden välttämistä, ja tätä varten on tarpeen täsmentää tarkemmin yksityiskohtaiset säännöt pakollisen tislauksen tuotantomäärien laskemisesta määrittämällä tuottajien velvollisuudet; erityisesti olisi täsmennettävä, että neuvoston asetuksen (ETY) N:o 822/87 39 artiklassa säädetystä pakollisesta tislauksesta annetun komission asetuksen (ETY) N:o 441/88(3), sellaisena kuin se on viimeksi muutettuna asetuksella (EY) N:o 343/94(4), 7 artiklassa säädetyissä tietyissä tapauksissa hehtaarituoton laskennassa viiniä alempaa jalostusastetta olevat tuotteet otetaan huomioon ainoastaan, jos ne viiniytetään, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 441/88 7 artiklan toisen alakohdan ensimmäisen ja toisen luetelmakohdan loppuun seuraava virke:
"Viiniä alempaa jalostusastetta olevat tuotteet, jotka on tuotettu tuotantoilmoituksen esittämiselle säädetyn päivän jälkeen, otetaan huomioon ainoastaan, jos ne muutetaan viiniksi."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1994.

Labels: 17
6